## El Teatre Principal de Castelló comença la seua nova temporada amb l’espectacle familiar ‘Llar’ i la comèdia gastronòmica ‘Un menú tancat’

*** *Llar* de Federico Menini, que es presenta el 9 d’octubre, unix l’arquitectura i les arts circenses amb la fusta com a protagonista
* L’obra *Un menú tancat* de Jordi Casanovas obri la programació d’abonament cultural de tardor el dissabte, 11 d’octubre**

El Teatre Principal de Castelló, espai de l’Institut Valencià de Cultura, arranca la temporada el dijous 9 d’octubre, a les 18 hores, amb l’espectacle familiar *Llar*. Així mateix, el dissabte 11 d’octubre, s’inicia la programació d’abonament cultural amb la comèdia *Un menú tancat.*

L’espectacle *Llar* de Federico Menini, amb la direcció artística de Lucas Escobedo, presenta el Dia de la Comunitat Valenciana una trobada de l’arquitectura i les arts circenses amb la fusta com a protagonista.

El malabarista construïx estructures de fusta amb equilibris sorprenents i un llenguatge ple de sorpreses. A través de diferents tècniques circenses, l’espectacle ens convida a reflexionar sobre les nostres arrels i els llocs que habitem.

Es tracta d’un espectacle original, únic i innovador per a tots els públics que combina humor, ritme i una depurada tècnica de malabars.

La proposta de Federico Menini ha rebut diversos reconeixements com el premi millor espectacle de circ i el premi millor artista circense en els Premis IVC a les Arts Escèniques Valencianes 2024.

*Llar* està recomanat per a majors de huit anys. Les entrades tenen un preu de quatre euros, es poden adquirir en taquilla i en la pàgina web.

**Comença la programació de l’abonament cultural**

D’altra banda, el Teatre Principal de Castelló inicia la programació de l’abonament cultural de tardor amb la comèdia gastronòmica *Un menú tancat*, del reconegut dramaturg i director teatral Jordi Casanovas.

L’obra mostra tres amics, interpretats per Joan Arqué, Roger Coma i Òscar Muñoz, que es reunixen periòdicament per a sopar. En una d’eixes nits, un menú especial els porta a enfrontar records incòmodes i emocions del passat.

Més informació i últimes entrades a la venda en la taquilla i en la [web ivc.gva.es](https://ivc.gva.es/).

Fecha: 08/10/2025